Kultura Maribor

Arhitekta bova! 4+
2026-04-25 10:00 (Europe/Paris) | Velika dvorana
Arhitekta bova! 4+

Manica K. Musil

Nagrajena slikanica bo zaživela na odru, v prostoru; v njem pa dva majhna arhitekta, ki nas nasmejita in spodbujata, da mislimo in si domišljamo oblikovanje.

Nakup kart

Povezava do originalnega članka

Večer slabe poezije
2026-05-07 20:00 - 22:00 | Kulturni inkubator
VEČER SLABE POEZIJE
Četrtek, 7. maj 2026 // 20.00 // Kulturni inkubator
Ko te muza zapusti, ostanejo le rime na -i. Vabimo na večer slabe poezije, ki bo v četrtek, 7. maja 2026, ob 20. uri v Kulturnem inkubatorju. Veselimo se najslabšega pesniškega večera v Mariboru – naj nas skupaj pogoltnejo ognjeni zublji patosa! Vstop je prost, prosimo le za predhodne prijave.
Zakaj bi slavili samo dobro poezijo, če imamo v Sloveniji toliko slabe? Naj se odprejo vsi predali, kjer se skrivajo najstniške romance, žalovanja vredni soneti in brezčasno osladne metafore.
Lepo vabljene_i na tretji večer slabe poezije v Mariboru, ki se bo zgodil v četrtek, 7. maja 2026, ob 20. uri v Kulturnem inkubatorju. K udeležbi pozivamo vse ljubitelje_ice poezije, ki se ne jemljejo preresno in si upajo pokazati svoje manj uspele pesniške poskuse. Pogum bo nagrajen z zavidanja vredno nagrado, s čimer bomo po Špeli Kšela in Matiji Podbrezniku dobili že tretjega zmagovalca oziroma tretjo zmagovalko.

PRIJAVA
Za grafično podobo Večera slabe poezije skrbi Luka Pirš, študent arhitekture v Ljubljani.

Povezava do originalnega članka

Banda ferdamana: Mariborski maestro z ekipo Iglu
2026-05-08 19:00 - 22:00 | Kulturni inkubator
IMPROVIZACIJSKO GLEDALIŠČE
BANDA FERDAMANA: MARIBORSKI MAESTRO Z EKIPO IGLU
Petek, 8. maj 2026 // ob 19.00 // Kulturni inkubator
V petek, 8. maja 2026, se v Kulturni inkubator vrača Banda Ferdamana, tokrat z improvizacijsko predstavo Mariborski maestro, ki jo pripravljajo v sodelovanju z ekipo Iglu..

V Maribor se vračajo legende z ekipe IGLU. V večeru, polnem spontanih vzponov in padcev vas bodo bojevnice in bojevniki pod skrbno taktirko režiserja spravljali v smeh skozi zabavne improvizirane prizore.
Vstop prost.

Povezava do originalnega članka

Klape v Minoritih
2026-05-16 19:30 | Kulturna četrt Minoriti
Klapa Dalmari Klapa Dalmari deluje kot samostojna sekcija v okviru najstarejšega hrvaškega društva v Sloveniji – Hrvaškega kulturnega društva v Mariboru. Ustanovitelj in umetniški vodja klape je Zagrebčan Marko Mandir. Na pobudo ljubiteljev klapskih pesmi, Hrvatov in Slovencev v Mariboru, je klapa Dalmari nastala leta 2009. Ime klape izhaja iz besedne igre »Dalmacija v Mariboru«. Klapa neguje pristno a cappella petje in deluje kot samostojna sekcija. Na Festivalu dalmatinskih klap v Omišu so nastopili sedemkrat. Na 56. festivalu so prejeli tretjo nagrado občinstva. Na 57. Festivalu dalmatinskih klap Omiš 2023 so osvojili obe drugi nagradi (strokovne žirije in občinstva) ter tako v vitrino postavili Srebrni ščit z zgodovinskim grbom mesta Omiš in Srebrni omiški leut. Enak uspeh so ponovili tudi na 58. Festivalu dalmatinskih klap, kjer so ponovno osvojili obe drugi nagradi (strokovne žirije in občinstva) ter si še drugič prislužili Srebrni ščit z zgodovinskim grbom mesta Omiš in Srebrni omiški leut. Letos so nastopili na 59. FDK na Večeru novih skladb, kjer so izvedli pesem »Ja ti u snu plačen«, za katero je avtorica Vlasta Vrandečić Lebarić prejela drugo nagrado žirije. Klapa neguje izvorno a cappella petje, ki so ga šele pred kratkim dopolnili s kitarsko spremljavo, da bi še bolj ustregli zahtevnemu občinstvu. Klapa Pinguentum Moška klapa Pinguentum je svojo pot začela leta 1994, ko so se pevci spontano zbrali in uživali v petju. Kot sami pravijo: »Zadovoljstvo ob spontano ubranem akordu v diskretnosti konobe je bilo težko primerjati s čim drugim.« Svoje delovanje so formalizirali pod okriljem stoletne tradicije Glasbenega društva »Sokol« iz Buzeta. Od leta 2005 delujejo v tej zasedbi. Sedmerica, predvsem prijateljev in iskrenih zaljubljencev v klapsko pesem, je svojo predanost klapi okronala s številnimi nagradami – skupaj so jih prejeli 40. So večkratni zmagovalci Festivala klap Istre in Kvarnerja, zmagovalci prvega omiškega Superfinala ter prva in za zdaj edina istrska klapa, ki je zmagala na Festivalu dalmatinskih klap v Omišu. Klapa je prepoznavna po izjemnih izvedbah klapskih napevov ter po negovanju istrskih ljudskih pesmi, interpretiranih v klapskem štiriglasju, s katerimi izkazuje spoštovanje svojemu podneblju. Konec leta 2014 je klapa Pinguentum izdala dvojni nosilec zvoka z naslovom »U mom kraju«. Umetniški vodja klape je Sanjin Radović. Klapa Armorin Ženska klapa Armorin je bila ustanovljena leta 1999 in združuje pevke iz različnih delov Hrvaške. Že več kot petindvajset let priteguje pozornost na domačih in mednarodnih odrih ter svojo kakovost potrjuje s številnimi nagradami. Na Festivalu dalmatinskih klap v Omišu so Armorinke osvojile skupno 19 nagrad, med njimi pet prvih nagrad strokovne žirije, dve absolutni zmagi v kategoriji ženskih klap ter nagrado za najboljšo izvedbo nove skladbe Jubi si me u sakreto . K tej zavidljivi zbirki prvih nagrad se pridružujejo tudi priznanja s tekmovanj hrvaške tradicijske vokalne glasbe, festivala Klape Gospi Sinjskoj in prireditve Večeri dalmatinske pisme v Kaštel Kambelovcu. Armorinke so posebej ponosne tudi na sodelovanje pri snemanju glasbe za kratki animirani film Tišina mora (2010) ter za biografski igrani film Dražen (2024), s čimer so v svet filma vnesle pridih klapskega zvoka. Med številnimi projekti izstopa organizacija revije More, ti si čežnja , ki je v središču Zagreba združevala najboljše hrvaške klape, ter soorganizacija novoustanovljenega Zagrebaškega klapskega ciklusa, ki večkrat letno povezuje zagrebške klape. Do danes je klapa izdala tri nosilce zvoka: Stegla me je mladost (2011), Dite (2019), ki je bil leta 2020 nominiran za glasbeno nagrado Porin, ter Slipo srce (2024), predstavljen na jubilejnem koncertu ob 25-letnici delovanja klape, ki je potekal novembra 2024 v Zagrebu. Poleg nastopov po vsej Hrvaški je klapa izvedla številne odmevne koncerte tudi v tujini (Slovenija, Avstrija, Nemčija, Maroko, Švica, Norveška, ZDA), vedno z namenom promocije hrvaške kulturne dediščine. Umetniški vodja klape je Davor Capković, članice pa so
Paulina Đapo (1. sopran),
Marija Vuletić, Marija Blažević (2. soprana),
Maša Maradin (1. alt),
Saša Marinović, Gabriela Paradžik, Kata Silić (2. alti)

Povezava do originalnega članka

Simfonični orkester SWR
2026-05-26 19:30 - 20:30 | Maribor center / Dvorana Union
5. koncert Orkestrskega cikla 2025/2026
François-Xavier Roth, dirigent
Kristian Bezuidenhout, klavir
Spored
Jean Baptiste Lully: Suita iz baletne komedije Plemeniti meščan, LWV 43
Wolfgang Amadeus Mozart: Koncert za klavir in orkester št. 27 v B-duru, K 595
***
Joseph Haydn: Simfonija št. 101 v D-duru, H 1/101, »Ura«
Simfonični orkester SWR, osrednje izvajalsko telo nemškega Južnozahodnega radia, s svojimi dosežki sodi med najboljše in najbolj prepoznavne nemške orkestre. Sedež ima v Stuttgartu, kamor privabi najuglednejše interprete klasične glasbe in najdrznejše soustvarjalce glasbene sodobnosti. Orkester se je dokazal kot prepričljiv posrednik nove glasbe in inovativen interpret klasičnega repertoarja, denimo v kontroverznih in izjemno uspešnih letih sodelovanja z dirigentom Teodorjem Currentzisom.
Z letom 2025 prevzema mesto šefa dirigenta orkestra Francoz François-Xavier Roth, ki nas bo na koncertu v Mariboru vodil skozi eleganten klasicistično-baročni spored. Odprla ga bo Lullyjeva suita iz baleta Plemeniti meščan, ki združuje živahne plese za Molièrovo satirično baletno komedijo. V Mozartovem zadnjem klavirskem koncertu bomo imeli priložnost slišati enega izmed dandanes najbolj iskanih pianistov in velikega poznavalca Mozartove glasbe, Kristiana Bezuidenhouta. Iskriv večer bo zaključila priljubljena Haydnova zvita in duhovita Simfonija št. 101, ki se ima za svoj vzdevek »Ura« zahvaliti šaljivemu tiktakanju v drugem stavku.
Programska knjižica 2025/2026
Vstopnice:
Redna cena: 29 €
Upokojenci in invalidi: 21 €
Študenti, dijaki: 7 €
Družinska vstopnica: 26 € (odrasli), 7 € (otrok)
E-nakup abonmaja Orkestrski cikel

Povezava do originalnega članka

[Kulturni inkubator] Med kožo in kostmi
2026-06-02 18:00 - 2026-06-30 18:00 | Kulturni inkubator
RAZSTAVA
MED KOŽO IN KOSTMI
Torek, 2. junij 2026 // otvoritev ob 18.00 // Kulturni inkubator
V Kulturnem inkubatorju se v torek, 2. junija 2026, odpira razstava Med kožo in kostmi umetnice Marije Janković. Razstava bo na ogled do konca meseca junija.

Cikel ljudske glasbe #2
2026-06-06 19:00 - 22:00 | Kulutrni inkubator
KONCERT KULTURNO UMETNIŠKEGA DRUŠTVA ŠTUDENT
CIKEL LJUDSKE GLASBE #1
Sobota, 6. junij 2026 // ob 19.00 // Kulturni inkubator
Na Ciklu ljudske glasbe v Kulturnem inkubatorju se bo s širokim repertoarjem ljudske glasbe predstavilo Kulturno umetniško društvo Študent.

Ob Dnevu Maribora 2025 je Mladinski kulturni center Maribor v Kulturnem inkubatorju gostil Akademsko folklorno skupino Študent, ki deluje pod okriljem KUD Študent. Nastop je naletel na izjemen odziv občinstva, zato v letu 2026 MKC Maribor nadaljuje in nadgrajuje sodelovanje s KUD Študent. Cikel slovenske glasbe prinaša slovensko ljudsko glasbeno izročilo kot živo in sodobno prakso, ki jo z veliko predanostjo ohranjajo mladi glasbeniki.
‘‘Predstavili se bomo s širokim repertoarjem ljudske glasbe, ki sega od Trsta pa vse do Prekmurja. Drznili si bomo predstaviti sodobnejše priredbe ljudske glasbe, seveda pa ne bomo pozabili na starejše, originalne zapise.’’
– KUD Študent
Člani glasbenega sestava AFS Študent že sedmo leto delujejo v nespremenjeni zasedbi, kar se odraža v njihovi izjemni ubranosti in povezanosti na odru. Njihov glasbeni izraz temelji na kontinuiteti, ki jim omogoča suvereno in ustvarjalno interpretacijo tradicije. Vsaka pesem zazveni s toplino in energijo, ki poslušalce popelje v čas, ko je bila ljudska glasba neločljiv del vsakdanjega življenja. Cikel tako poudarja, da ljudska pesem ni le dediščina preteklosti, temveč pomemben del sodobne kulturne krajine.

Povezava do originalnega članka

Laibach
2026-06-27 21:30 - 23:00 | Maribor center / Trg Leona Štuklja
Laibach in Lent. Ne le udarna, edinstvena kombinacija!
»Laibach še nikoli niso zveneli tako relevantni, kot ko ustvarjajo soundtrack za ta absurdni čas,« je zapisal britanski kritik. In kako prav ima.
Ni še dolgo tega, ko sta se totalitarizem in fašizem »glasbenega Frankensteina, izpljunjenega iz pekla«, – kot so najuspešnejši slovenski glasbeni izvozni artikel vseh časov opisali evropski mediji, – zdela predvsem umetniška provokacija in konceptualni konstrukt. Danes pa moramo ugotoviti, da ti glasbeni demoni niso stopili le na politične odre, temveč so se preselili v vsakdan in v življenja milijonov Evropejcev. Ob grmenju in bobnenju, kakršnega doživimo na skoraj vsakem Laibachovem koncertu, zdaj preplavljajo tudi »svetovni svetilnik demokracije in svobode«, kot so se rade imenovale Združene države Amerike.
Ni nepomembno, da so prav tam trboveljsko zasedbo prvi prepoznali kot globalni glasbeni fenomen, ki ga je treba jemati skrajno resno – tudi in predvsem zaradi glasbe, ne zgolj zaradi umetniških provokacij in medijskega prahu. In imeli so prav. Treba je priznati: note in zvoki, ki so jih Laibach prvič poslali v svet z istoimensko ploščo leta 1985 nato pa razvijali na več kot tridesetih albumih, so resnično edinstveni – in zato toliko bolj dragoceni.
Kakšne note in kakšna (glasbena) sporočila pa Laibach pošiljajo danes, v dobi umetne inteligence in digitalnega suženjstva? To odkrijte sami na Festivalu Lent, na prvem slovenskem koncertu velike evropske turneje, v okviru katere bodo, z novim koncertnim programom, predstavili povsem svež album. In še češnja na torti: za mariborski koncert obljubljajo edinstven spored, predvidoma tudi presenečenja v obliki glasbenih gostov.
Laibach – unikatni, ekskluzivni, pravzaprav: povsem Laibach. (Ni treba posebej zapisati, da s kartami ne gre odlašati, ne)
Vstopnice: 33 € stojišče (do 24. 6.) / 38 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Mi2
2026-07-01 21:30 - 23:00 | Maribor center / Trg Leona Štuklja
Mi2? Mi vsi!
Bend? Ko se lahko pohvališ z vsaj ducatom malone ponarodelih uspešnic, razprodanimi Stožicami in podatkom, da te je prišlo na koncerte, ki se beležijo s štirimestnimi števili, poslušat več kot pol milijona Slovencev, ne moremo govoriti zgolj o bendu, kajne? Če se ne bi slišalo tako pretenciozno, bi zapisali inštitucija, a ker pri fantih iz Rogatca prav te ne boste našli niti za trohico, naj ta beseda ostane zgolj zaradi pomanjkanja boljše.
Dodajmo še več kot tri desetletja ustvarjalne in koncertne kilometrine ter naslove, kot so Črtica, Sladka kot med, Samo tebe te imam, Čakal sn te ko kreten, Pa si šla, Oda gudeki, Pojdi z menoj v toplice, Zbudi me za 1. maj, Moja teta Estera, Štajersko nebo in seveda Čista jeba, pa smo o Mi2 povedali vse. Vi pa boste tisti, ki boste dodali svoje zgodbe. In teh je nešteto več kot vseh zgoraj omenjenih številk, predvsem pa so tisto, kar daje vedeti, da so besedila in glasba, zapakirana v skladbe, ki jih podpisujejo fantje iz Rogatca, veliko več kot nekajminutna zabava.
So portal v druge svetove in trenutki v času, ko lahko dihaš, čutiš in živiš na polno. Koščki, ki se kot kamenčki mozaika za vselej usidrajo v svežo podlago čustvene krajine ter sestavijo v to, čemur pravimo življenje. In prav nič ni pomembno, ali jih zlagaš že od Črtice ali se v tvojem mozaiku kot prvi košček blesti Čista jeba. Tudi to je namreč bistveni del fenomena Mi2: ko si pod njihovim odrom, X-i, Milenijci, Z-ji, Alfe in druge generacijske oznake ne štejejo nič. Vsi smo generacija Mi2!
P. S. Zakaj koncert Mi2 ni le eden vrhuncev, ampak nujni del programa Festivala Lent 2026? Preberite zadnje vrstice še enkrat.
Vstopnice: 28 € stojišče (do 24. 6.) / 33 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Širom
2026-07-09 20:00 | Kulturna četrt Minoriti
Prostrano vodilo prekmursko-tolminsko-kraške naveze Širom je prepletanje raznolikih glasbenih pristopov in orodij, zgodovin zvena ter čiste muzikalno-rokodelske domišljije. Iztok Koren , Samo Kutin in Ana Kravanja v triu vkupno naštejejo preko deset inštrumentov in vsaj toliko danih oblik muzik, ki bi jih lahko prepoznali kot navdih karakterju nove zasedbe. Vendar so praktično in doživljajsko dovolj globoko zazankani v lastno snovno početje, da se jim uspe izogniti zgolj odsevanju obstoječih vzorcev. Ustvarjajo samosvoj, stilsko homogen izraz, razpet med široko polje ljudskih zvenov in sodobnih akustično-rockerskih meditacij. Kar naposled slišimo je prizemljen, vendar še vedno mističen minimalizem. Glasba Širom je kontemplativna, po nuji in potrebi tudi ostra glasba, bolj bendovske kot komorne, bolj ulične kot urbane nravi. Člani Širom so dejavni še v drugih glasbenih zasedbah in projektih, kot so ŠKM banda, Hexenbrutal, Bakalina Velika, Šalter Ensemble in Kačis. VSTOPNICE Predprodaja • 18 €
Dijaki/študenti/upokojenci • 16 €
Na dan dogodka • 20 €

Povezava do originalnega članka

Martina Ipša – Stand up
2026-08-26 20:00 - 21:30 | Kulturna četrt Minoriti
Po rekordno hitro razprodanih štirih razprodanih valentinovih stand-up večerih se Martina Ipša ponovno vrača v Maribor – tokrat v Avditorij Lutkovnega gledališča Maribor z 90-minutnim stand-up showom, ki obljublja večer brez zavor, brez filtrov in brez olepševanja. Martina zadnje leto živi in ustvarja v Dublinu, kjer redno nastopa in polni največje irske stand-up klube ter sodeluje na priznanih stand-up festivalih po Irski. S svojim neposrednim, inteligentnim in samoironičnim humorjem uspešno osvaja tudi mednarodno občinstvo. Kot zmagovalka DICFF je marca letos odpotovala na finalni nastop filmskega festivala v New Jerseyju, ob tem pa že eno leto uspešno študira Drama and Theatre Studies na Trinity College Dublin, eni najuglednejših evropskih univerz. V zadnjem obdobju je doživela tudi veliko osebno preobrazbo – izgubila je kar 45 kilogramov in se poslovila od svoje prepoznavne rdeče irokeze, kar je postalo tudi bogat vir novega materiala in svežih, iskrenih šal na odru. Ker večino časa ustvarja v tujini, je nastopanje Martine Ipša na slovenskih tleh redkost, zato je ta večer izjemna priložnost, da jo doživite v živo – ostro, duhovito in brez olepševanja. Maribor, vidimo se. Vstopnice: Early bird (50 kom) • 20€
Predprodaja • 24€
Na dan dogodka • 29€

Povezava do originalnega članka

Jazz 'ma mlade 2026: Skylit Moon
2026-08-28 20:00 - 22:00 | Kulturni inkubator
JAZZ ‘MA MLADE 2026
KONCERT ZASEDBE SKYLIT MOON
Petek, 28. avgust 2026 // ob 20.00 // Kulturni inkubator
V petek, 28. avgusta 2026, bo v Kulturnem inkubatorju koncert cikla koncertnih večerov Jazz ‘ma mlade 2026. Ob 20. uri bo na oder Kulturnega inkubatorja stopila mlada zasedba Skylit Moon. Vstopnine ni, jazzajmo skupaj.

Jazz ‘ma mlade tudi v letu 2026! Na tretjem koncertu v Kulturnem inkubatorju bo na odru stala mlada jazz zasedba Skylit Moon.
Skylit Moon je dunajska zasedba, ki jo je ustanovil jazz pianist in skladatelj Bálint Banyó in je imela svoj debitantski koncert decembra 2025 v Kramladnu na Dunaju. Njihova glasba je v osnovi preplet eksperimentalnega rocka in sodobnega jazza, navdihnjena z izvajalci, kot so David Bowie, Radiohead, Genesis, Brad Mehldau, Aaron Parks in Knower. Repertoar skupine sestavljajo predvsem Bálintove avtorske skladbe ter nekaj priredb. Na podlagi pop/rockovskih oblik pesmi, prepletenih z jazzovskimi harmonijami in atmosferičnimi besedili, se skladbe razvijajo v kompleksne instrumentalne aranžmaje in improvizacijo. Vsi člani zasedbe so študirali na univerzi Musik und Kunst Privatuniversitat der Stadt Wien in so danes dejavni ter iskani glasbeniki na dunajski glasbeni sceni.
Zasedba: Conor Ryan (IE) – vokal // Bálint Banyó (HU) – keyboards // Jonas Friesel (DE) – trobenta // Matevž Počič (SLO) – kitara // Tjan Šoštarič (SLO) – bas // Gaj Bostič (SLO) – Bobni.
Prvi singel z naslovom ?Sunim? je na voljo na Bandcampu, kmalu pa bo dostopen tudi na vseh pretočnih platformah.

Povezava do originalnega članka

Cikel ljudske glasbe #3
2026-09-12 19:00 - 22:00 | Kulturni inkubator
KONCERT KULTURNO UMETNIŠKEGA DRUŠTVA ŠTUDENT
CIKEL LJUDSKE GLASBE #3
Sobota, 12. september 2026 // ob 19.00 // Kulturni inkubator
Na Ciklu ljudske glasbe v Kulturnem inkubatorju se bo s širokim repertoarjem ljudske glasbe predstavilo Kulturno umetniško društvo Študent.

Ob Dnevu Maribora 2025 je Mladinski kulturni center Maribor v Kulturnem inkubatorju gostil Akademsko folklorno skupino Študent, ki deluje pod okriljem KUD Študent. Nastop je naletel na izjemen odziv občinstva, zato v letu 2026 MKC Maribor nadaljuje in nadgrajuje sodelovanje s KUD Študent. Cikel slovenske glasbe prinaša slovensko ljudsko glasbeno izročilo kot živo in sodobno prakso, ki jo z veliko predanostjo ohranjajo mladi glasbeniki.
‘‘Predstavili se bomo s širokim repertoarjem ljudske glasbe, ki sega od Trsta pa vse do Prekmurja. Drznili si bomo predstaviti sodobnejše priredbe ljudske glasbe, seveda pa ne bomo pozabili na starejše, originalne zapise.’’
– KUD Študent
Člani glasbenega sestava AFS Študent že sedmo leto delujejo v nespremenjeni zasedbi, kar se odraža v njihovi izjemni ubranosti in povezanosti na odru. Njihov glasbeni izraz temelji na kontinuiteti, ki jim omogoča suvereno in ustvarjalno interpretacijo tradicije. Vsaka pesem zazveni s toplino in energijo, ki poslušalce popelje v čas, ko je bila ljudska glasba neločljiv del vsakdanjega življenja. Cikel tako poudarja, da ljudska pesem ni le dediščina preteklosti, temveč pomemben del sodobne kulturne krajine.

Povezava do originalnega članka

Festival Najstarejše trte
2026-09-24 00:00 - 2026-09-27 00:00 | Maribor center / več lokacij Maribor center
Festival Najstarejše trte je vinski, kulinarični in kulturni poklon 450-letni Guinnessovi rekorderki, najstarejši trti na svetu.
Vabljeni na Festival Najstarejše trte, ko Maribor zaživi kot pravi raj za gurmane, ljubitelje vina, kulture in zgodovine. Po mestu in okolici vas čaka niz dogodkov in doživetij, ki slavijo simbol slovenske žlahtne kapljice, bogato kulinarično ponudbo štajerske prestolnice ter običaje in kulturno dediščino našega območja.
Doživite vinsko-kulinarične večere, kjer se vrhunska lokalna vina prepletajo z mojstrovinami priznanih chefov, ter obiščite tržnico slovenskih dobrot, polno svežih pridelkov, domačih izdelkov in unikatnih ročnih del iz lesa, keramike in drugih materialov.
Osrednji trenutek festivala je slavnostni Praznik trgatve Najstarejše trte na svetu, ko z več kot 450 let stare trte na mariborskem Lentu oberemo grozdje ter ohranjamo stoletno tradicijo, ki povezuje mesto, njegove prebivalce in obiskovalce.
Posebno svečanost letošnjemu prazniku prinaša tudi kronanje Mariborske vinske kraljice, ko bo Maribor zasijal v vsej svoji vinsko-kulinarični veličini in ponosu tradicije.
Pridružite se prazniku vina, kulinarike in kulture – in postanite del zgodbe, kakršno premore samo Maribor!

Povezava do originalnega članka
